ലോക്കപ്പിലിരുന്ന് മദ്യപാനം ചിത്രങ്ങള് പുറത്ത് ഗുണ്ടാത്തലവന്മാര് ജയിലില് z ക്യാറ്റഗറിയോ..? ഡല്ഹി: ഏതു രാജ്യത്തും കുറ്റം ചെയ്താല് അവന് ജയിലുള്പ്പെടെയുള്ള കഠിനമായ ശിക്ഷ അനുഭവിക്കണം. കുറ്റം ചെയ്യുന്ന ഒരാള് നേരിടുന്ന ഏറ്റവും കടുത്ത ശിക്ഷയായി ജയില് വാസത്തെ പറയാം. പ്രിയപെട്ടവരെ ഒരുനോക്ക് കാണാതെ, യാതൊരു സുഖസൗകര്യങ്ങളുമില്ലാതെ, ഇഷ്ടവിഭവങ്ങള് കഴിക്കാന് കഴിയാതെ, ഒറ്റപ്പെട്ട ഒരു ജീവിതം. അതുകൊണ്ട് തന്നെ ആരും ജയില്വാസം അനുഭവിക്കാന് ഇഷ്ടപ്പെടുന്നില്ല. എന്നാല് ജയിലില് തന്നെ കുറ്റവാളികള്ക്ക് ഇത്തരം സുഖസൗകര്യങ്ങള് ഒരുക്കി കൊടുത്താലോ.? അത്തരത്തിലൊരു വീഡിയോ ആണ് ഇപ്പോള് സാമൂഹ്യമാധ്യമങ്ങള് വഴി ലോകം കാണുന്നത്. ഡല്ഹി ലോക്കപ്പില് ഇരുന്ന് ഒരുകൂട്ടം ഗുണ്ടകള് മദ്യപിക്കുന്ന ദൃശ്യങ്ങളാണത്. ജയിലില് കിടക്കുന്ന ഗുണ്ടാതലവന് നീരജ് ബവാനയുടെ കൂടെയുള്ള രാഹുല് കാല, നവീന് ബാലി എന്നിവര് ജയിലില് ഇരുന്ന് മദ്യപിക്കുകയും ഭക്ഷണം കഴിക്കുകയും ചെയ്യുന്നതിന്റെ വീഡിയോയാണ് ഇപ്പോള് സാമൂഹ്യമാധ്യങ്ങളില് ചര്ച്ചയാകുന്നത്. നീരജ് ബവാനയുടെ ഇന്സ്റ്റാഗ്രാം പ്രൊഫൈലില് നിന്നാണ് 24 സെക്കന്റ് ദൈര്ഘ്യമുള്ള ഈ വീഡിയോ പോസ്റ്റ് ചെയ്യപ്പെട്ടിട്ടുള്ളത്. വിഡിയോയില് ഗുണ്ടാത്തലവന്മാര് സിഗരറ്റ് പങ്കിടുന്നതും കാണാം. ഒരാള് ദൃശ്യങ്ങള് പകര്ത്തുമ്ബോള് മറ്റൊരാള് ഫോണില് സംസാരിക്കുന്നതും വിഡിയോയില് കാണാം. ഇവരെ കൂടാതെ നാലുപേര് കൂടി ലോക്കപ്പിലുണ്ടായിരുന്നു. ഇവരെ മുന്പും പിടിച്ചുപറി, കൊലപാതകം തുടങ്ങിയ കേസുകളില് അറസ്റ്റ് ചെയ്തിട്ടുണ്ട്. തുടര്ന്ന് തീഹാര് മണ്ഡോളി ജയിലിലാണ് ഇവരെ പാര്പ്പിച്ചിരുന്നത്. ജയിലിനുള്ളിലുള്ള ഇവരുടെ എതിരാളി സംഘത്തിലെ ഒരാളെ വകവരുത്താനുള്ള നീക്കങ്ങള് നടത്തിയെന്ന ആരോപണത്തെ തുടര്ന്ന് ഇവരെ ഈ മാസം ആദ്യം ഡല്ഹി പോലീസിന്റെ പ്രത്യേക സെല് അറസ്റ്റ് ചെയ്യുകയായിരുന്നു. ഒരു പ്രത്യേക സംഘം ഇരുവരെയും ചോദ്യം ചെയ്യാനായി ഒരാഴ്ചയിലധികം ലോക്കപ്പില് പാര്പ്പിച്ചു. ആഗസ്റ്റ് 10 വരെ അവര് പ്രത്യേക സംഘത്തിന്റെ കസ്റ്റഡിയില് തുടര്ന്നു. പിന്നീട് അവരെ വീണ്ടും മണ്ഡോളി ജയിലിലേക്ക് അയച്ചു. ഏറ്റവും പുതിയ റിപ്പോര്ട്ടുകള് പ്രകാരം, വീഡിയോ മണ്ഡോളി ജയിലിലേതോ അല്ലെങ്കില് പ്രത്യേക പൊലീസ് സെല്ലിന്റെ ലോക്കപ്പിലേതോ ആവാനാണ് സാധ്യത. നീരജിന്റെ ഇന്സ്റ്റാഗ്രാം പ്രൊഫൈല് നോക്കിയാല്, ജയിലിനുള്ളില് നിന്ന് അയാള് ചിത്രങ്ങള് പോസ്റ്റുചെയ്യുന്നതായി കാണാം. നിലവില് അയാള് തിഹാര് ജയിലിലാണ് ഉള്ളത്. ഈ സംഭവത്തില് പോലീസിനെതിരെ കടുത്ത വിമര്ശനങ്ങളാണ് ഉയരുന്നത്. ജയിലില് കിടക്കുന്നവര്ക്ക്, പുറത്തു നടക്കുന്നവരേക്കാള് സൗകര്യവും വിഐപി പരിഗണയും എങ്ങനെയാണു ലഭിക്കുന്നതെന്ന് അറിയില്ല. എന്തൊക്കെയായാലും കുറ്റം ചെയ്തത് ജയിലില് പോവുന്ന എല്ലാവര്ക്കും ഈ സൗകര്യങ്ങള് ലഭിക്കുന്നില്ല എന്നതും ഒരു സത്യമാണ്.